# &amarok;i käsiraamat

Käesolev käsiraamat on teisendatud &kde; Userbase'i &amarok;i leheküljelt.
Marek
Laane

    bald@smail.ee

Tõlge eesti keelde
&FDLNotice;
2011-01-29
&kde; SC 4.6

&amarok; on vaba ja võimekas &Linux;i muusikamängija. Uusimad 2.x seeria väljalasked, mille kohta kasutatakse sageli väljendit Amarok 2, on mitmeplatvormsed (see tähendab, et neid saab kasutada paljudel platvormidel, sealhulgas &Linux;, MacOS ja &Microsoft; &Windows;) ning sisaldavad täielikult ümber töötatud lähtekoodi, mis on võimaldanud lisada uusi huvipakkuvaid võimalusi. Praegu viimane stabiilne väljalase kannab numbrit 2.3.

KDE
multimeedia
mängija
audio
ogg
mp3
wav
muusika
heli

## Liides

&amarok; kasutab vaikimisi kolme paneeliga liidest.

### Vasakpoolne paneel (muusikaallikad)

Vasakul asuv muusikaallikate paneel pakub ligipääsu nii sinu kohalikule muusikakogule kui ka muudele teenustele. Ülal asub Kohalik muusika, mis kujutab endast peamist liidest nii sinu kohalikule muusikakogule kui ka muudele ühendatud andmekandjatele, näiteks MP3-mängijatele ja &CD;-dele. Omaette sektsioon on kõigile internetiteenustele, mida oled kasutusele võtnud. Siin saab sirvida raadiojaamade ja taskuhäälingu pakutavat, neid kuulata või tellida, suhelda oma last.fm-i kontoga, osta muusikat internetipoodidest (näiteks Magnatune), laadida sõltumatute esitajate muusikat alla Jamendost ja veel palju muud. Sektsioon Esitusnimekirjad võimaldab luua ja hallata dünaamilisi esitusnimekirju, kasutada nii oma salvestatud esitusnimekirju kui ka automaatset esitusnimekirja generaatorit. Sektsioonis Failid saab kasutada lõimitud failisirvijat ning sektsioonis Podcastid uurida oma podcastide tellimusi.

### Keskmine paneel (kontekstivaade)

Siin näidatakse kogu teavet. Keskmine paneel sisaldab kolme apletti, mis muutuvad dünaamiliselt, näidates kontekstiteavet parajasti esitatava pala kohta. Apletis Aktiivne pala näeb hinnangut, hinnet ja esitamiste arvu või viimati esitatud pala, kui parajasti ühtegi pala ei esitata, apletis Sõnad laulu sõnu ning apletis Wikipedia esitaja lehekülge. Paneeli allosas oleva apletiriba abil saab lisada teisigi aplette, neid eemaldada või ümber korraldada.

### Parempoolne paneel (esitusnimekirja vaade)

&amarok; pakub kõigist teadaolevatest muusikamängijatest kõige paremini seadistatavat esitusnimekirja. Seda võib tõepoolest muuta just selliseks, nagu sulle meeldib. Kõigepealt on olemas kolm esitusnimekirja valmispaigutust, mida võib niisama kasutada või mille põhjal saab välja töötada just endale sobiva esitusnimekirja. Esitusnimekirja võib genereerida dünaamiliselt mitmesuguste tunnuste alusel, aga võib ka kasutada automaatset esitusnimekirja generaatorit, esitada palasid suvalises järjekorras või lasta neid korrata, panna palasid järjekorda ning salvestada olemasolevaid esitusnimekirju, et neid ka hiljem kasutada.

## Võimalused

### Muusika esitamine

&amarok; võib toetada suuremat osa levinud muusikafailide vormingutest. Konkreetne vormingute toetus sõltub süsteemis kasutusel olevatest koodekitest ja heli-taustaprogrammist. Toetatud on ka traditsioonilised esitusnimekirjad — sa võid luua, salvestada ja laadida kõikvõimalikke esitusnimekirju.

### Seadmete toetus

&amarok; toetab väga paljusid meediaseadmeid, näiteks iPodid, MTP- ja UMS-seadmed.

Muusikakogu ülaosas oleva nupuga Ühendvaade saab ühendada kogusid. See tähendab, et palasid sinu kohalikust kogust, heli-&CD;-delt, MP3-mängijalt ja mujalt näidatakse ühtse koguna. See on lülitatav valik, nii et soovi korral võib taas lasta näidata eraldi allikaid.

### Seadistatav kontekstivaade

&amarok;i keskne osa kontekstivaade võib automaatselt tõmmata internetist kontekstiteavet parajasti esitatava pala kohta (näiteks albumi kaane- või muud pildid, sõnad või Wikipedia teave) ja seda kasutajale näidata. See üks paljudest &amarok;i ainulaadsetest omadustest.

### Arvukad internetiteenused

&amarok; avab ukse rikkaliku multimeediakogemuse juurde, mida pakub internet.

- Pakkudes selliseid liideseid, nagu Ampache'i muusikaserverid ja mp3tunesi kogud, võimaldatakse sul kuulata muusikat millisest tahes maailma punktist.

- Muusikat võib otsustamiseks kuulata ja osta Magnatune'ist.

- Jamendo teenuse kasutamine võimaldab kuulata ja alla laadida sõltumatute esitajate muusikat, kelle tegevust toetavad sinu annetused.

- Lõimitud last.fm-i teenusega võib anda teada (scrobble) oma paladest, kasutada mitmeid last.fm-i teenuseid, näiteks statistikat ja edetabeleid, ning tellijad saavad kuulata just enda maitsele kohandatud raadiovooge — seda kõike ainult &amarok;is.

See on kõigest algus — internetiteenuseid saab veelgi lisada skriptihalduri abil.

### Skriptihaldur

Skriptid on lisad, mis lubavad laiendada &amarok;i funktsionaalsust uuenduslikul viisil. Skriptihalduriga saab skripte hallata: sellega on võimalik neid paigaldada ja eemaldada või sisse või välja lülitada juba olemasolevaid skripte. Samuti võib kasutada võimalust Hangi rohkem skripte, et laadida alla uusi, teiste kasutajate üles laaditud skripte.

### Kaanepiltide haldur

Muusikakogu võib sirvida ka vahva kaanepiltide halduriga, mis näitab kaanepilte, võimaldab neid mitmest allikast alla laadida või paneb &amarok;i neid automaatselt internetist järele uurima.

### Hinnangud ja hinded

Oma armastust laulude vastu võib välja näidata neid hinnates. &amarok; toetab ka ½⋅✩ hinnanguid. Lisaks võib &amarok; välja arvutada hinde, mis sõltub sellest, kui sageli sa oled lugu kuulanud või selle vahele jätnud.

### Lohistamishüpik

See on uuendusmeelne liides, mis pakub kontekstipõhiseid valikuid (sarnaseid nendele, mida näeb hiire paremklõpsumenüüs), millele saab lohistada laulu. Haara kinni mõnest palast ja näedki lohistamishüpikut kontekstivaate paneelis.

### Seadistatav esitusnimekirja vaade

Laaditud esitusnimekiri on igati seadistatav ning võib näidata teavet laulude kohta igas mõeldavas vormis. Kui oled harjunud tabelivaatega, mida pakkus &amarok; 1 ja teisedki muusikamängijad, võid ka selle valida! Esitusnimekirja vaade võimaldab aktiivset esitusnimekirja ka salvestada või eksportida.

### Dünaamilised esitusnimekirjad

&amarok; võimaldab luua nõndanimetatud kaalutud esitusnimekirju, mis vastavad teatud kriteeriumidele täpselt (proportsionaalne eelistus) või ligilähedaselt (lõtv eelistus). Nii võib näiteks luua esitusnimekirja, mis täidetakse juhuslike lauludega, mida on hinnatud enam kui kolme tärniga ja mis on pärit umbes aastast 1967!

### Helitugevuse parandamine

&amarok; toetab failidesse põimitud helitugevuse võimsuse silti ning kohandab laulu üldist helitugevust automaatselt vastavalt üldisele tasemele.

Naudi oma muusikat!

## Nipid, trikid ja KKK

Kui leiad, et &amarok; tunneb ära enamiku sinu muusikast, aga ei kaasa siiski korralikult mõningaid katalooge, ava konsool ja kirjuta

`touch kataloog`

kus kataloog on selle kataloogi asukoht, millega probleem tekkis. Seejärel vali peaaknas menüükäsk Seadistused&amarok;i seadistamine ning ilmuvas dialoogis Muusikakogu Uurimine. Nüüd peaks vajalik kataloog taas näha olema.

## Rohkem teavet

- &amarok;i kodulehekülg

- &amarok;i foorum

Õnnitleme sind &amarok;i, saadaolevaist kõige täiuslikuma muusika nautimise tarkvara paigaldamise puhul. &amarok; aitab sul kulgeda läbi oma muusika ja nautida seda nii, nagu ei kunagi varem. Samuti võid ette võtta rännaku läbi eri muusikaallikate, raadiojaamade ja internetis leiduvate heliraamatute. Käesolevas käsiraamatus selgitame, kuidas lasta &amarok;il oma muusikakogu üles leida, seda sulle ette mängida, aga ka seda, kuidas panna &amarok; vajalikke asju internetist otsima. Me eeldame, et sa ei tea midagi &amarok;ist, küll aga oskad kasutada menüüd, hiirt ja klaviatuuri.

## Alustamine

### &amarok;i käivitamine

Kui sa oled oma operatsioonisüsteemi juba tundma õppinud, küllap tead siis sedagi, kuidas panna &amarok; tööle, millisel juhul võid kohe edasi minna. Vastasel juhul jätka lugemist.

#### &plasma; keskkonnast

Kui sul on ees &plasma; töötsoon, saab &amarok;i käivitada järgmistel viisidel:

- avades &kickoff;i ja valides seal Multimeedia&amarok;.

- käivitades &krunner;i (&Alt;F2 vaikimisi), kirjutades `amarok` ja vajutades klahvi &Enter;.

### Esimene kord

&amarok;i esmakäivitamisel ilmub vastav kasutajaliides, mis palub määrata, kus asub sinu muusika. Kui sul on muusikakataloog juba süsteemis seadistatud, tuvastab &amarok; selle ja pärib, kas tahad seda kasutada.

Kui valid selles dialoogis Ei, siis ilmub uus dialoog, mis lubab oma muusikakataloogi ise valida:

Täpsemalt kõneleb sellest Muusikakogu seadistamine.

Kui oled valinud kataloogi, kus sinu muusika asub, uurib &amarok; läbi kataloogi ja selle alamkataloogid, luues sel moel muusikakogu. Sõltuvalt palade arvust ja asukoha enda kiirusest võib see võtta omajagu aega.

### &amarok;i sulgemine

Kui soovid &amarok;ki sulgeda:

- vajuta &Ctrl;Q, kui viibid &amarok;i aknas, või

- vali &amarok;i menüükäsk Välju või

- tee paremklõps sinise hundiga ikoonil sinu ekraani allosas asuvas süsteemisalves. Ilmub järgmine kontekstimenüü:

Kui sulged &amarok;i klõpsuga akna serval asuvale ikoonile Sulge, jääb &amarok; taustal tööle ning näitab ainult sinise hundiga ikooni süsteemisalves.

Kui logid oma seansist välja või seiskad arvuti ilma &amarok;ist eelnevalt väljumata, võivad mõned sinu seadistused kaotsi minna.

## &amarok;i aken

&amarok;i aken on vaikimisi kasutajaliides, mis on mõeldud selleks, et sina võiksid muusikat nautida. Lisaks peaks see andma sulle muusika kohta võimalikult palju visuaalset teavet. Paljusid kasutajaid rahuldab täielikult ka vaikimisi paigutus, aga kui peaksid eelistama midagi muud, siis on paigutus igati oma käe järgi seadistatav.

### &amarok;i akna vaikimisi paigutus

Paigaldusjärgselt näeb &amarok; välja selline:

&amarok;i aknal on neli põhikomponenti:

1. ülal asub menüüde all üle kolme paneeli ulatuv tööriistariba,

2. vasakul paneelil asuvad sinu muusikaallikad (muusikakogu ja muud andmekandjad),

3. keskmisel paneelil näeb konteksti,

4. parempoolsel paneelil asub esitusnimekiri.

### &amarok;i akna kasutamine oma muusika haldamiseks ja mängimiseks

Muusika mängimine &amarok;is vajab tavaliselt kaht sammu:

1. Esitusnimekirja loomine, valides välja mõned palad oma muusikakogust, mida näeb meediaallikate paneelil, ja lisades need esitusnimekirja paneelile.

2. Esitusnimekirjas oleva muusika esitamine esitusnimekirja paneeli ja/või tööriistariba abil.

Lisaks on võimalik oma muusikat üle kanda ka mobiilsele muusikamängijale, näiteks iPodile. Kõigest sellest tuleb juttu veidi allpool.

## Muusikakogu

### Muusikaallikate paneel

Muusikaallikate paneelil saab näha ja sirvida tervet oma muusikakogu: nii palasid kohalikul kõvakettal kui ka mis tahes arvutiga ühendatud välistel seadmetel või andmekandjatel, näiteks audio &CD;, USB-seadmed, meediamängijad, võrgukettad või internetiressursid.

### Muusikakogu seadistamine

On sul arvutis muusikapalu nii mp3, ogg kui ka FLAC vormingus? Kõigepealt tuleb &amarok;ile öelda, kus need failid asuvad, niisiis luua oma muusikakogu. Vali menüükäsk Seadistused&amarok;i seadistamine.

Ülal näeb puukujuliselt kodukataloogi sisu. Märgi kastikesed kataloogide ees, kuhu su muusika on salvestatud (tavaliselt ~/Muusika). Seejärel klõpsa nupule Täielik läbiuurimine. See võtab mõnevõrra aega, nii et ära pane imeks, kui &amarok; tundub mõnda aega aeglane. Kui kõik on läbi uuritud, on kõige mõistlikum &amarok;ist väljuda, valides vastava &amarok;i menüükäsu või kasutades kiirklahvi &Ctrl;Q, ning rakendust seejärel uuesti käivitades. Nüüd peaks äsja lisatud muusika olema näha sektsioonis Kohalik muusikakogu.

### Andmekandjate lisamine kogusse

Muusikaallikate paneeli ülaosas on otsinguriba all kontekstibrauseris näha mitmesugused seadmed ja/või sisukategooriad. Kui sisestad audio &CD; &CD;-seadmesse, ilmub see nähtavale Muusikaallikate paneelil kõrvuti meediamängijate, mälupulkade ja muude USB-seadmetega. Kui väline seade on haagitud, peaks see olema automaatselt näha Muusikaallikate paneelil. Kui arvuti vähegi välise seadme ära tunneb, ei ole vaja Muusikaallikate paneelil selle tuvastamiseks mingeid muid samme ette võtta.

Alloleval pildil on näha kolm ühendatud muusikaallikat: audio &CD;, mp3-mängija ja kohalik muusikakogu.

### &CD; rippimine kogusse

Kui sul pole oma arvutis muusikafaile, siis on väga lihtne neid rippida (see tähendab kopeerida palad &CD; pealt oma muusikakogusse). Pane &CD; sisse ning tee &CD;-seadme kirjel kontekstibrauseris paremklõps selle esitamiseks või kopeerimiseks kogusse, millega palad ripitakse ja sildistatakse (vt allolevat pilti). Kui kopeerid muusikat audio &CD; pealt oma muusikakogusse, näitab teateriba &amarok;i akna allosas käimasolevat tegevust. Rippimisele võib kuluda mitu minutit. Kui see on tehtud, kaob teade teateribalt ning muusika ilmub nähtavale kontekstibrauseris kohaliku muusikakogu all. Kui ripitud muusika ei peaks ilmuma nähtavale Muusikaallikate paneelil, on mõistlik &amarok;ist väljuda, kasutades kas &amarok;i vastavat menüükäsku või kiirklahvi &Ctrl;Q, ja seejärel rakendus uuesti käivitada. Nüüd peaksid nägema seda oma muusikakogus. Allolev pilt näitab, kuidas liigutada palad audio &CD;, iPodi või muu seadme pealt oma muusikakogusse paremklõpsuga avanevat kontekstimenüüd kasutades.

Nagu näha, on kontekstimenüüs ka valik Muuda pala üksikasju. Kasuta seda, kui sul on palu, mille silte tuleb muuta. See on oluline eriti siis, kui ripid muusika .WAV-vormingusse, millega kaotatakse mõned sildid. Kui sildistamist vajab suur osa muusikakogust, võiks kasutada juba mõnda spetsiaalset sildistamistarkvara, näiteks

- Picard

- EasyTag

- Kid3

Siltide korrastamine aitab &amarok;il näidata sinu palu õigetes albumites ja õiges sortimisjärjekorras. Lähemalt kõneleb rippimisest ja sildistamisest vastav osa.

### Muude muusikaallikate kasutamine

Võib-olla oled juba mõelnud, miks ei ole Muusikaallikate paneeli nimi hoopis "Muusikakogude paneel". &amarok; tagab sulle nimelt ligipääsu palju rohkemale muusikale kui ainult sinu kogu: internetipoed, heliraamatud, taskuhääling, väljapoole kogu salvestatud muusikafailid, varem salvestatud esitusnimekirjad. Kõige selle kasutamise tagab &amarok;i nõndanimetatud leivaraasukese navigatsiooniriba. Selle esmane ikoon on sinine kodukataloogi ikoon Muusikaallikate paneeli ülal vasakus nurgas. Ikoon laieneb ja tõmbub kokku vastavalt sellele, kuidas liigud Muusikaallikate paneelil, võimaldades hõlpsalt navigeerida oma kogus vaid klõpsuga vajalikule kataloogile navigatsiooniribal.

Kui klõpsad &amarok;i kodukataloogi ikoonile, näeb Muusikaallikate paneelil allpool saadaolevate ressursside ikoone. Kui klõpsad failide ikoonile (vasakpoolne pilt allpool, teine element alt), näed umbes sellist pilti, mida näitab paremal allpool olev pilt. pane tähele, et navigatsiooniriba laieneb ning valitud kataloogi sisu näidatakse otse Muusikaallikate paneelil (pilt all paremal). Klõpsates navigatsiooniribal sümbolitele >, saab näha kataloogistruktuuri sel tasandil saadaolevaid katalooge. &amarok;i failisirvija tagab ligipääsu kogu failisüsteemile, ka väljaspool sinu kohalikku muusikakogu.

Muusikaallikate paneel

Failide ikoonile klõpsamisel

&amarok;i kodukataloogi (ülal vasakul) ikoonide funktsioonid on järgmised:

#### Ikoonid kodukataloogis

Ikoon | Nimi | Toiming
| Kohalik muusika | Sinu &amarok;i muusikakogu
| Internet | Internetipoed, näiteks Magnatune, Kamendi ja Last.fm. Esmalt tuleb aga internetiressursid seadistada: Seadistused&amarok;i seadistamine
| Esitusnimekirjad | Salvestatud esitusnimekirjad — vaata ka osa Esitusnimekirjad. Samuti meediaseadmetel asuvad esitusnimekirjad.
| Failid | Sinu failisüsteem
| Podcastid | Ligipääs podcastidele RSS-uudistevoo vahendusel

Klõps kohaliku muusika ikoonile või kohaliku muusika kataloogile navigatsiooniribal viib sind tagasi muusikakogu juurde, näidates kõiki saadaolevaid ressursse, esitajaid, albumeid ja palasid, mille oled varem määratlenud oma muusikakogu osana. Navigatsiooniriba näitab samuti, et näed parajasti kohalikku muusikat.

### Vood ja podcastid

Vooge saab kuulata kahel viisil. Kui sul on mõni lemmikjaam, hangi selle vee &URL; ja lisa see: Esitusnimekiri Lisa raadiovoog. Selle leiab uuesti esitusnimekirjade alt kui salvestatud esitusnimekirja. Teine võimalus on leida vajalik skript skriptihalduris (Tööriistad Skriptihaldur). Saada on mitmeid suurepäraseid kogusid, mida lisamise korral näeb Muusikaallikate paneelil sektsioonis Internet.

Taskuhäälingul ehk podcastidel on oma sektsioon muusikaallikate paneelil. Kui sul on mõni RSS- või Atom-voo &URL;, klõpsa rohelisele +-märgile ja lisa see sinna. Kui tahad importida OPML-faili, on ka see võimalik. Kasuta kontekstimenüüd (hiire paremklõps) lisamiseks esitusnimekirja, seadistamiseks, tellimuse eemaldamiseks, kanali uuendamiseks või episoodi märkimiseks uuena. Kui soovid sirvida suurt podcastide kogu, uuri podcastide kataloogi, mille leiab ülal mainitud skriptihalduris.

### Kontekstibrauseri kasutamine

Sinu arvuti kõvaketas, audio-&CD;-d. välised seadmed ja internet on muusikakogu põhiressursid. Kui oled kogu seadistanud, on usutav, et selles on rohkelt albumeid ja palasid - hulga rohkem kui mahub ära ühte aknasse.

Allpool tutvustame, kuidas muuta oma muusikakogu näitamise viisi.

#### Teabe peitmine või näitamine

Muusikaallikate paneeli osa allpool otsinguriba nimetatakse kontekstibrauseriks. Alloleval kontekstibrauseri pildil on näha kolm muusikaallikat: &CD;, kohalik muusikakogu ja meediamängija.

Seadme nimel klõpsates (ülaloleval pildil Sansa puhul sinine riba) saab lasta seadme sisu näidata või seda peita. Paremal paikneva rohelise noole sisu osutab sellele, kas seadme sisu näidatakse või mitte. Sisu konkreetses seadmes võib omakorda samuti sama põhimõtet kasutades lasta näidata või peita, klõpsates vastava esitaja või albumi nimel. Esitajast või albumist vasakul asuv sümbol - osutab, et sisu näidatakse. Sümbol + näitab, et kategoorias on veel sisu, see tähendab parajasti on midagi varjatud. Ülaloleval pildil on avatud &CD; Mike Oldfield - The Songs of Distant Earth teave ning näha on konkreetsed palad. Samas kohaliku muusikakogu albumid ja palad on varjatud. Klõpsates sümbolitele + või - saab ka nende puhul teavet näidata või peita.

#### Palade ja albumite järjekorra muutmine

Seda, millises järjekorras palasid kontekstibrauseris sorditakse, saab kohandada sortimisvalikute nupuga, mis asub muusikaallikate paneeli ülaosas:

Sortimisjärjekorda näeb muusikaallikate paneelil ülal vasakul, kohe tekstikasti Otsing all. Vaikimisi järjekord on Esitaja / aasta - album. Näitamise järjekorda Sisubrauseri võib ajutiselt muuta, valides kasutaja määratud sortimisjärjekorra (millest oli äsja juttu) ja ühendvaate vahel, mille puhul esitajaid näidatakse tähestiku järjekorras sellest sõltumata, millisest allikast on muusika pärit. Ühendvaate sisse- või väljalülitamiseks klõpsa ühendvaate ikoonil, mis asub muusikaallikate paneelil ülal paremal.

Kogus otsimiseks kirjuta otsitav sõna sektsiooni Kohalik muusikakogu ülaosas asuvale otsinguribale. Otsida saab lisaks esitaja, albumi või pala nimele ka kõigi muude parameetrite järgi. Kena esitusnimekirja võib näiteks kokku panna, kui otsida sõnaga winter (talv). Samuti võib kas või ühe meelesoleva sõna järgi leida vajaliku ala. Otsida saab ka hinnangu, esitamiste korda või isegi failitüübi järgi. Täpsemalt kõneleb sellest internetiressurss Search in Collection.

#### Elementide kustutamine kogust

Kasuta seda võimalust ettevaatlikult: palad kustutatakse kohe ka sinu kõvakettalt, neid ei jäeta prügikasti.

Muusikakogu mis tahes elemendi saab kustutada, kui teha sellel paremklõps ja valida kontekstimenüü allosast Kustuta palad. Seepeale ilmub kinnitust küsiv dialoog, mis peab vältida palade kustutamist kogemata. Rohkem kui ühe elemendi saab valida, kui teha korraga &Ctrl;klõps.

## Esitusnimekirjad

### Esitusnimekirjade paneel

Kui oled muusikakogu loonud, on aeg seda kuulama asuda. Selleks loo vajalikke palu sisaldav esitusnimekiri, mida näeb esitusnimekirjade paneelil. Just selle vahendusel saab lasta esitada oma muusikat, vooge või podcaste. Esitusnimekirja saab sortida pealkirja, albumi, esitaja, žanri ja veel mitme parameetri alusel. Nii võib näiteks sortida palad esmalt aasta, siis esitaja ja nii edasi järgi.

Otsingukast lubab palasid otsida või filtreerida. Kaks suurt halli noolt esitusnimekirjade paneeli ülaosas võimaldavad vahele jätta järgmise või eelmise pala, mis sisaldab valitud tähti. Paremal asuv mutrivõti lubab palasid filtreerida esitaja, albumi jms. järgi. Esitusnimekirja paneeli välimust saab muuta rakenduse põhimenüü abil: Esitusnimekiri Esitusnimekirjade paigutused.

### Muusika lisamine esitusnimekirja

Muusikat saab esitusnimekirja paneelil paiknevasse esitusnimekirja lisada neljal viisil.

1. Vali muusika sisubrauseris ja lohista see paremale. Kui lohistad selle üle sisupaneeli, näed lohistamishüpikut. Ülaloleval pildil ongi seda näha. Hüpik pakub kolme valikut: Lisa esitusnimekirja, Asenda esitusnimekiri ja Rohkem... Halli alaga esile tõstetud valik (pildil Lisa esitusnimekirja) on aktiivne. Albumi lohistamine sinna lisab selle esitusnimekirja paneelil asuvasse esitusnimekirja. Kui soovid midagi muud teha, vali mõni muu valik. Lohistamine valiku Rohkem... peale avab uue valikute menüü.

2. Lohista valik otse esitusnimekirja paneelile &amarok;i akna paremas servas.

3. Tee topeltklõps albumil või palal, mida soovid lisada esitusnimekirja.

4. Tee paremklõps albumil või palal. Kontekstimenüüs leiad samasugused valikud. Alloleval pildil näeb kontekstimenüüd, mis avaneb pärast paremklõpsu elemendile (antud juhul Brother Ali - Real As Can Be). Vali Lisa esitusnimekirja.

### Tööriistariba kasutamine

Tööriistariba &amarok;i akna ülaosas pakub lihtsa liidese esitusnimekirja muusika esitamise juhtimiseks. Klõpsa ümaral ikoonil vasakul muusika esitamise alustamiseks ning klõpsa sellel uuesti, kui soovid teha pausi. Paremal asub helitugevuse regulaator: kui soovid üldse heli maha võtta ehk tummaks teha, klõpsa otse ikooni keskele. Helitugevuse muutmiseks keri hiirerattaga või lohista hiirega mööda helitugevuse ikooni välisringi. Kui pala või voogu esitatakse, on esitaja/albumi nimi/pala nimi näha keskel rasvases kirjas. Sellest paremal on näha järgmine pala, millele klõpsates saab seda aega viitmata mängima hakata. Kui pala esitamine on lõppenud, jääb see näha vasakule, nii et soovi korral saab lasta seda uuesti esitada. Tööriistariba keskel asub edenemisriba näitab parajasti esitatava pala esitamisel kulunud (vasakul) ja allesolevat (paremal) aega. Kui soovid näha traditsioonilisemat tööriistariba, vali menüüst Vaade valik Väike tööriistariba.

### Esitusnimekirjade kasutamine

Nähtavasti kõige olulisemad asjad, mida esitusnimekirjaga ette võtta, on albumite või palade kustutamine, iga pala näidatavate elementide ümberkorraldamine või palade näitamise järjekorra muutmine.

#### Pala eemaldamine

Suvalise pala või albumi saab esitusnimekirjast eemaldada nii:

1. Tee paremklõps esitusnimekirja elemendil ja vali Eemalda esitusnimekirjast.

2. Lohista kustutatav element kontekstipaneelile, et aktiveerida lohistamishüpik. Paneeli kohal ilmub nähtavale mitu valikut. Lohista element valiku Eemalda esitusnimekirjast kohale. Alloleval pildil ongi näha, kuidas pala on lohistatud valikule Eemalda.

3. Vali üks või rohkem ala ning vajuta klahvi Delete. Mitme pala valimiseks kasuta klahvi &Shift; või &Ctrl;.

Kustutamise saab tagasi võtta, kui vajutada kiirklahvi &Ctrl;Z või klõpsata sobivat noolt esitusnimekirja tööriistaribal, mis asub esitusnimekirja paneeli allosas (vaata allpool).

#### Esitusnimekirja tööriistariba kasutamine

Esitusnimekirja paneeli allosas on seitse ikooni:

##### Esitusnimekirja paneeli ikoonid

Ikoon | Toiming
| Esitusnimekirja puhastamine kõigist albumitest ja paladest
| Esitusnimekirja salvestamine. Kui sa sellele nime ei anna, siis saab vaikimisi nimeks kuupäev.
| Esitusnimekirja viimase muudatuse tagasivõtmine
| Esitusnimekirja viimase muudatuse taassooritamine
| Parajasti esitatava pala esiletõstmine. Kasulik pikkade esitusnimekirjade puhul
| Esitusrežiimi määramine: palade kordamine, juhuslik järjekord, harva esitatute eelistamine &etc;
| Esitusrežiimi määramine: palade kordamine, juhuslik järjekord, harva esitatute eelistamine &etc;
| Esitusnimekirja järjekorra muutmine; palad, mis esitatakse esimesena enne esitusnimekirjaga taasalustamist.

Need nupud pakuvad mugava võimaluse mitmetele klahvikombinatsioonidele.

### Lemmikesitusnimekirjade salvestamine ja kasutusele võtmine

Kettaikoon (mida näeb ülalolevas tabelis) esitusnimekirja paneeli allosas võimaldab salvestada aktiivse &amarok;i esitusnimekirja. See lubab soovi korral hiljem taas esitada just sama muusikavalikut. Esitusnimekiri sisaldab ainult viiteid valitud muusikale, mitte palasid endid. Seega kui esitusnimekiri osutab välisel seadmel asuvale muusikale, peab see olema ühendatud, muidu muusikat ei esitata. Esitusnimekirju saab salvestada kolme kohta:

1. väljaspool &amarok;ki sinu arvuti failisüsteemis,

2. &amarok;i esitusnimekirjade andmebaasis,

3. kaasaskantaval meediaseadmel.

Klõps kettaikoonile esitusnimekirja paneeli allosas salvestab sinu esitusnimekirja &amarok;i esitusnimekirjade andmebaasi. Vaikimisi saab salvestatud esitusnimekiri nime, mis koosneb salvestamisaegsest kuupäevast ja kellaajast (vaata pilti allpool). Paremklõpsuga esitusnimekirja nimele saab sellele anda mõistetavama nime. Paremklõpsuga esitusnimekirja nimele saab ka lisada selle olemasolevasse esitusnimekirja esitusnimekirja paneelil või asendada olemasoleva esitusnimekirja.

## Kontekstivaade

&amarok;i jõud ja võimsus seisneb kontekstipaneelis (&amarok;i akna keskosa), kuhu saab paigaldada mitmesuguseid aplette, mis aitavad muusikat nautida ja sellega lähemalt tutvuda. Valdav osa lisateabest hangitakse internetist, mistõttu ühenduse olemasolu on kontekstipaneeli täielikuks ärakasutamiseks lausa hädavajalik. Vaikimisi on paneelil näha kolm apletti: aktiivne pala, sõnad ja Wikipedia.

### Vaikepaigutus

Vaikimisi otsib kontekstipaneel parajasti esitatava laulu sõnu. Kui need leitakse, näidatakse sõnu kontekstipaneeli alumises osas, samal ajal kui kontekstipaneeli ülemine osa näitab albumi kaanepilti ja pala kohta käivat teavet. Mõnikord pole sõnu saadaval, sest neid ei pruugi leiduda vastavas internetiressursis. Lisaks võib aktiivse pala teave vajada korrektset sildistamist, et sõnu üldse leitaks. Kui sõnu ei leita, võib põhjusi olla mitmeid, sealhulgas ka väär teabe internetiallikates, näiteks albumi palade vale nummerdamine või tavapärasest erineva teksti väär esitamine näiteks juhul, kui pala pealkiri peaks sisaldama mõnda rõhu- või muu märgiga tähte (ê,ç,à), kuid ei sisalda.

### Kontekstipaneeli kohandamine

Kontekstipaneeli allosas on kolm nuppu, mis vastavad vaikimisi aplettidele. Neist paremal asub mutrivõtmega ikoon, millele klõpsates ilmub punane X, mis lubab aplette eemaldada. Klõps rohelisele +-märgile võimaldab näitamisvalikuid lisada (vaata pilti allpool). Lohista nimega nuppe nende järjekorra muutmiseks ja klõpsa taas mutrivõtmele oma valiku jäädvustamiseks. See muudab kontekstipaneeli äärmiselt paindlikuks, lubades sul anda sellele just niisuguse väljanägemise, mis sind rahuldab.

## Probleemide lahendamine

### Osa muusikat jäetakse kiiresti vahele

Võimalik, et sul pole paigaldatud kõik vajalikud koodekid. Täpsemalt kõneleb sellest FAQ: What Media Types Does &amarok; Support. Uuri, mida pakub sinu distributsioon.

### Pärast minu iPodi ühendamist pole seda sisubrauseris näha

Seda ei tohiks juhtuda. Kontrolli, kas seade on ikka korrektselt ühendatud. Konsoolis käsu `mount` andmine näitab kõiki ühendatud seadmeid.

### &amarok; ei näe minu kaasaskantaval muusikamängijal olevaid esitusnimekirju

Oota järgmist &amarok;i väljalaset.

### Pärast muusikakogu uuendamist ei ole lisatud elemente sisubrauseris näha

Vali rakenduse põhimenüüst Tööriistad Uuenda muusikakogu. Kui neid näha pole, välju &amarok;ist menüü Amarok vahendusel või kiirklahviga &Ctrl;Q. Pärast &amarok;i taaskäivitamist peaks muusikakogu sisaldama ka uuendusi.

### &amarok; ei leia esitatavate laulude sõnu

Võimalused:

1. Kontrollitud internetisaitidel neid sõnu lihtsalt ei leidu. Soovi korral võib proovida lisada teisi saite skriptimenüü abil (Tööriistad Skriptihaldur).

2. Palade nummerdamine sinu muusikakogu albumis ei ole korrektne.

3. Laulu pealkiri sisaldab erimärke (rõhumärgid &etc;), mida sinu pala pealkiri ei kajasta. Seepärast ei leia ka sõnadeskript sellele vastet. Kontrolli oma silte ja palade nummerdamist mõne sildistamisprogrammiga, näiteks Picard.

### Ma ei leia siit vastust oma küsimusele

Paljusid keerukaid küsimusi käsitleb käsiraamat, sealhulgas osad Troubleshooting and Common Problems ja Amarok FAQ.

## Sõnastik

### Leivaraasukesed

See on hierarhilises failistruktuuris liikumise süsteem, mida &amarok;is saab kasutada muusikaallikate paneeli ülaosas. See näitab, alustades kodukataloogist, kui sügavale failisüsteemi oled liikunud. Kui suundud mõnda kindlasse kohta failisüsteemis, näed ka kõiki kõrgema tasandi katalooge. &amarok;is võimaldavad kataloogitasandite vahelised > lingid leida, millised alternatiivsed kataloogid on konkreetsel tasandil saadaval. Leivaraasukesed on väga tõhus viis oma arvuti failisüsteemis navigeerimiseks.

### Muusikakogu (ka lihtsalt kogu)

Kõik helifailid, mille &amarok; on koondanud oma andmebaasi. Sinu kogu suurus ja muusikapalade koostis võib muutuda sõltuvalt sellest, kas välised seadmed (näiteks audio-&CD; või kaasaskantav muusikamängija) on arvutiga ühendatud või mitte.

### Sisubrauser

See on muusikaallikate paneeli keskne osa, mis võimaldab näha muusikakogus olevat muusikat. Sisubrauser lubab valida palade sortimise järjekorra, samuti määrata, kui detailselt soovid oma muusikat näha.

### Esitusnimekiri

Valik palasid sinu muusikakogust, mida soovid esitada. Mõnel kaasaskantaval muusikamängijal on oma esitusnimekirjad, mis tõenäoliselt erinevad sinu &amarok;i esitusnimekirjadest.

### Skript

&amarok;i plugin, mis laiendab rakenduse funktsionaalsust. Skriptid leiab menüükäsuga Tööriistad Skriptihaldur. Nendega võib lisada uusi sõnade allikaid, vooge pakkuvaid raadiojaamu, salvestada kaanepilte oma albumikataloogidesse, kirjutada esitusnimekirjade põhjal &CD;-sid &etc;

### Scrobble

Seda mõistet kasutatakse siis, kui pala kuulamisel saadetakse selle pealkiri ja esitaja ühtlasi mõnele veebisaidile, näiteks Last.fm, mis lisab selle teabe sinu profiilile.

### Voog

Nagu 20. sajandi raadiojaamad, saadavad ka internetiraadiod oma sisu teele voona. See võib sisaldada muusikat, uudiseid, kommentaare, arvamusi. &amarok; võimaldab kuulata paljusid vooge kas skriptide vahendusel (näiteks Cool Streams) või siis individuaalselt lisatuna menüü abil (Esitusnimekiri Lisa raadiovoog).

### Sildid

Teave kuulatava pala kohta, &eg; albumi nimi, pala pealkiri, helilooja, esitaja, aasta &etc;. Sellise teabe lisamiseks audio-&CD;-le on olemas standard nimega ID3. Üksikute palade silte võib muuta ka &amarok;is, kui failiõigused on korrektselt paigas.

## Autorid ja litsents

Dokumentatsiooni autoriõigus: vt UserBase'is &amarok; lehekülje ajalugu

Tõlge eesti keelde: Marek Laane bald@smail.ee

&underFDL;
&documentation.index;